text: Hevur tú áhuga fyri búskapi og vinnu? Ella hevur tú ein íverksetara í búkinum? So er búskaparbreytin rætta valið. Her verður dentur lagdur á vinnulig, búskaparlig og samfelagslig evni. Tú fært innlit í roknskap, marknaðarføring, samfelagsbúskap, og hvussu tú fert undir egið virki. Undirvísingin strembar eftir at viðgera aktuel evni og spurdómar, sum hava við samfelag og vinnulív at gera. Samstundis viðgera vit samfelagslig viðurskifti í størri høpi: hvussu kann tilfeingið nýtast burðardygt? Hvussu hongur globaliseraði heimurin saman? Hvussu ávirka broytingartíðir vinnulív og vinnumøguleikar?
text: #000000
text: Virkisbúskapur, sølubúskapur, vinnulívsrættur og altjóða búskapur eru millum tær merkantilu lærugreinirnar, sum eyðkenna breytina. Samstundis er búskaprabreytin tann av breytunum, sum gevur tær størsta møguleikan at seta saman tína egnu útbúgving, har valmøguleikarnir eru størstir. Við at sameina handilsskap við lærugreinar, sum tú velur, gevur búskaparbreytin møguleika fyri víðari lestri á flestu hægri útbúgvingum innan búskap, samfelagsvísindi, verkfrøði og læknavísindi.
text: #000001
text: Á búskaparbreytini eru fýra leiðir (B1-B4). Leiðirnar eru nevndar eftir teimum A-stigum (og onkuntíð B-stigum), sum eyðkenna leiðina. Á myndini niðanfyri er eitt einfalt dømi um, hvussu leiðin B1 er skipað:
text: #000002
text: Í teimum fýra køssunum niðanfyri fært tú meira gjølla útgreinað yvirlit yvir tær lærugreinar og teir valmøguleikar, sum tú hevur á leiðunum á búskaparbreytini.
text: #000003
text: Á B1, B3 og B4 skal tú velja eina lærugrein úr lærugreinaval 1 (sí lista niðast). Á B2 skal tú velja eitt fremmandamál B umframt lærugrein úr lærugreinaval 1.
text: #000005
text: Tú ert altíð vælkomin at venda tær til Næmingatænastuna við spurningum um útbúgvingarnar á Glasi. Tú kanst senda teldupost til lv@glasir.fo ella venda tær til ein av lestrarvegleiðarunum í yvirlitinum her.
text: #000006
text: Fýra leiðir á búskaparbreytini (sí omanfyri)
text: #000007
text: Ja, hetta er tann breytin, sum fyrr nevndist HH. Hetta er ein lestrarfyrireikandi, almennandi og yrkisfyrireikandi 3-ára gymnasial miðnámsútbúgving, ið gevur møguleika at halda fram á hægri lærustovnum í Føroyum og uttanlands, serstakliga innan merkantila økið. Sum studentur á Búskaparbreytini kanst tú eisini fáa áhugaverd lærupláss t.d. í banka ella trygging.
text: #000008